Ако си като мен, вероятно не разнасяш навсякъде транспортир със себе си,
а дори и да го правиш, понякога искаш да имаш само ъглите, защото ти трябват цял куп
без да ти се пречкат всички други градуси. Затова ти трябва "ъглотрон".
Транспортирът е нещо като 180 градусов ъглотрон. Супер е за чертане на 180 градуса.
Можеш лесно да си направиш собствен 180 градусов ъглотрон от парче хартия.
Дори ако листът ти няма ръб. можеш просто да го сгънеш и воаля - ъглотрон!
Един много полезен ъглотрон е 90 градусовият ъглотрон.
Много листове хартия са предварително оборудвани с такъв,
но ако не са, можеш да получиш такъв, като сгънеш 180 градусов ъглотрон на две.
Сега можеш да рисуваш всякакви правоъгълни неща и перпендикуляри.
Ако следваме метода "сгъни на 2" може да получим 45 градусов ъглотрон доста лесно.
Или 22,5 градусов или 11,25 градусов и т.н.
И се получават тези странно изглеждащи числа, но това е защото започнахме
с нещо произволно като 360 градуса, когато всъщност числата, които наблюдаваме
са половин, една четвърт, една осма, една шестнадесета,
тоест, едно върху 2 на n-та степен. Не е трудно да се сгъне листа и на 3.
Може да отнеме малко изравняване... и БАМ!
180 градуса се превръща в 60 градуса - удобно за чертане на равностранни триъглъници.
Или ако сложиш два един до друг, получаваш 120 градуса - един често срещан и много полезен ъгъл.
Ако да кажем, чертаеш балончета. Или медни пити или нещо подобно.
И вече може да ги събираш - 135 градуса е лесно, 90 градуса плюс 45 градуса.
Сега може да си измислиш пъзели. Да кажем, че си направил 60 градуса и 135 градуса.
Какъв ъглотрон ще направиш, за да довършиш окръжността?
Или ако някои приятел ти даде ъглотрон, можеш ли да направиш комплементарен или суплементарен (не помня
кой кой е) ъглотрон? И ми кажи, ако малко прекалявам с всичко това, но може ни можеш да сложиш ъглотрон
на ъглотрона. И сега има 60 градуса и още едни 60 градуса, които идват ето тук,
за да направят още едни 60 градуса и сега имам равностранен триъгълник многоъгълникотрон.
И в случай, че си мислиш, че това не е достатъчно, защо не направим многостенотрон?